વદ આઠમનો ચંદ્ર ખીલતો જતો હોય એમ જાણે-અજાણે પરવશ વિવશ બંને હૈયાં એકબીજાની નજીક ખેંચાતાં જતાં હતાં. પણ રખડવાની આદત દીપકને નડી ગઈ. એ નાપાસ થયો અને રાજેશનો ફર્સ્ટકલાસ આવ્યો. એ દરમિયાન જ ‘સિગ્મા મેડિકેર’ની જાહેરાત આવી. રાજેશે ઈન્ટરવ્યુ આપ્યો ને ગોઠવાઈ ગયું. સારામાં સારી કંપની, સારો પગાર…. રાજેશ સૅટ થઈ ગયો. ને હજી નોકરી મળ્યાને બે મહિના જેવું માંડ થયું હશે ને, રાજેશનાં મમ્મીએ પોતાની મમ્મી પાસે માગું નાખ્યું. કહ્યું કે રાજેશને કાલિંદી પસંદ છે.